İşğalden azat etmek içün tek arbiy yol qala – Mustafa Cemilev
Залишається лише військовий шлях визволення – Мустафа Джемілєв
Bugün Qırımnı işğalden azat etmek içün tek arbiy yol qala, dep Qırım.Aqiqatqa intervyu bergende qırımtatar halqınıñ lideri Mustafa Cemilev qayd etti. O hatırlattı ki, 2022 senesi kiçik aynıñ 24-ünde Qırımnı işğalden azat etmek içün laf tek barışıq usulları aqqında edi, ve esas aktsent, rusiyege qarşı ğarbiy sanktsiyalarnı çoqlaştırmaq kerekligine yapıldı. Aynı zamanda atta rusiyeniñ tolu miqyaslı tecavuzı başlağan soñ Ukraina, Qırımnı qaytaruv meselesini barışıq yolunen al etmege soñ kere tırıştı. – 2022 senesi saban ayında İstanbulda rus vekillerinen aytışmalarda ukrain tarafı rusiyege 2022 senesi kiçik aynıñ 24-üne qadar sıñırlarğa öz ordusını ketirmege, Qırım ve Donbas aqqında meselelerni kelecek aytışmalarnıñ mevzusını yapmağa ve olarnı qaytarmaq içün bir qaç sene devamında quvet qullanmamağa söz bermege bile teklif etti. Amma rus tarafı bu teklifni red etip, bildirdi ki, Qırım – “rusiyeniñ toprağı” ve aytışmalarnıñ mevzusı olmaya bilir, – dep Cemilev añlattı. Onıñ sözlerine köre, “işğal etilgen topraqlarda rus ordusınıñ yapmağa başlağanı şu cinayetlerden soñ Ukraina añlı ve delilli tarzda qarar berdi ki, arbiy cinayetçiler ve terrorcılarnen aytışmalar keçiremez”. – Bunıñ içün yazıq ki, topraqlarnı işğalden azat etüv tek arbiy yolu qala. Şübemiz yoq ki, imkânlarına köre Qırımnı azat etüv ceryanında öz devletine, vatanına sadıq qalğan çoq insan iştirak etecek. Ve elbette daa çoq motivli olğan ve işğalden eñ çoq zarar körgen tek qırımtatarlar degil, – dep qırımtatar halqınıñ lideri qayd etti.
На сьогодні залишається лише військовий шлях деокупації Криму, заявив в інтерв’ю Крим.Реалії лідер кримськотатарського народу Мустафа Джемілєв. Він нагадав, що до 24 лютого 2022 року йшлося лише про мирні, політико-дипломатичні методи для досягнення деокупації Криму, і основний акцент робили на необхідності посилення західних санкцій проти росії. При цьому, навіть після початку широкомасштабного вторгнення росії, Україна зробила останню спробу вирішити питання про Крим мирним шляхом.  – Українська сторона на переговорах із російською делегацією в Стамбулі в березні 2022 року запропонувала росії відвести свої війська до кордонів 24 лютого 2022 року, а питання про Крим і Донбас зробити предметом подальших переговорів, причому, зобов’язуючись не застосовувати силу для їх звільнення протягом декількох років. Але російська сторона відкинула цю пропозицію, заявивши, що Крим – це «територія росії», і не може бути предметом переговорів», – розповів Джемілєв. За його словами, після «тих злочинів, які почала чинити російська воєнщина на окупованих територіях, Україна цілком обґрунтовано та логічно ухвалила рішення, що не може бути жодних переговорів із воєнними злочинцями і терористами». – Тому, на жаль, залишається лише військовий шлях визволення. Немає сумніву в тому, що у звільненні Криму, в міру своїх можливостей, братимуть участь багато людей, які зберегли вірність своїй країні, своїй батьківщині, і не обов’язково тільки кримські татари, які, звичайно ж, більш мотивовані і найбільше постраждали від окупації, – заявив лідер кримськотатарського народу.